Δυσκολίες και ιδιαιτερότητες εκπαιδευτικών πρωτοβάθμιας εκπαίδευσης κατά τη διδασκαλία της Ελληνικής ως δεύτερης/ξένης γλώσσας
Creators: name: Μπλιάγκα, Αναστασία Γεωργίου
Publisher: name: Aristotle University of Thessaloniki
Year: 2023
Subjects: Δίγλωσση Εκπαίδευση
Ελληνικά ως δεύτερη/ξένη Γλώσσα
Επιμόρφωση εκπαιδευτικών
Βilingualism Education
Greek as a second/foreign language
Teachers’ training

description: Σε αντίθεση με άλλες χώρες στην Ελλάδα δεν υφίσταται καμία πρόβλεψη για διδασκαλία της μητρικής γλώσσας των μαθητών. Η παρούσα εργασία έχει ως στόχο να διερευνήσει τις δυσκολίες που αντιμετωπίζουν οι εκπαιδευτικοί της Πρωτοβάθμιας Εκπαίδευσης κατά τη διδασκαλία μαθητών που έχουν την Ελληνική ως δεύτερη/ξένη γλώσσα. Ως ερευνητικό σχέδιο έρευνας αξιοποιήθηκε η χρήση μεικτών μεθόδων και συγκεκριμένα η ερμηνευτική-ακολουθιακή προσέγγιση, καθώς επιδιώχθηκε η ερμηνεία των ποσοτικών αποτελεσμάτων με τη βοήθεια ποιοτικών δεδομένων. Το δείγμα αποτέλεσαν 70 εκπαιδευτικοί Πρωτοβάθμιας εκπαίδευσης, οι οποίοι είτε εργάζονται, είτε έχουν εργαστεί στο παρελθόν με δίγλωσσους μαθητές, εκ των οποίων οι 11 εκπαιδευτικοί συμμετείχαν και στη συνέντευξη. Το υψηλότερο ποσοστό συμφωνίας παρατηρήθηκε στην κλίμακα της «αξιοποίησης του πολιτισμικού κεφαλαίου των δίγλωσσων μαθητών», φανερώνοντας ότι οι εκπαιδευτικοί ενθαρρύνουν τους μαθητές να χρησιμοποιούν τη μητρική τους γλώσσα στην τάξη ή να αναδιηγούνται μία ιστορία στη μητρική τους γλώσσα. Από την ανάλυση προέκυψε αρνητική, στατιστικά σημαντική, πολύ ισχυρή συσχέτιση ανάμεσα στην κλίμακα της «στάσης απέναντι στη διγλωσσία» και της «ενθάρρυνσης σε πραγματικές συνθήκες». Όσο πιο «ένοχη» δηλαδή αξιολογούσαν οι εκπαιδευτικοί τη διγλωσσία για τα προβλήματα που προκύπταν στην επικοινωνία, τόσο λιγότερο ενθάρρυναν τους δίγλωσσους μαθητές τους να εμπλακούν σε πραγματικές συνθήκες επικοινωνίας. Ανάλογα, όσο θετικότερη ήταν η στάση τους απέναντι στη διγλωσσία, τόσο περισσότερο προέτρεπαν τους δίγλωσσους μαθητές να αναπτύξουν δεξιότητές Προφορικού Λόγου. Τέλος, ιδιαίτερη έμφαση δόθηκε από τους εκπαιδευτικούς στην ελλιπή κατάρτιση που λαμβάνουν σε θέματα διγλωσσίας, γεγονός που θεωρείται ένας από τους πρωταρχικούς παράγοντες δυσκολίας.
description: Unlike other countries, in Greece there is no providence for teaching the students’ mother tongue. This paper aims to investigate the difficulties faced by Primary Education teachers when teaching students who have Greek as a second/foreign language. The use of mixed methods and specifically the interpretive-sequential approach was utilized as a research design, since the interpretation of the quantitative results with the help of qualitative data was aimed. The sample consisted of 70 teachers, who either work or have worked in the past with bilingual students, of which 11 teachers also participated in the interview. The highest percentage of agreement was observed in the scale of "utilizing bilingual students’ cultural baggage", indicating that teachers tent to encourage students to use their mother tongue in the classroom or to recreate a story in their mother tongue. The analysis revealed a negative, statistically significant, very strong correlation between "attitude towards bilingualism" and "encouragement in authentic communicative conditions". In other words, the more "blameworthy" teachers assessed bilingualism for the problems arising in communication, the less they encouraged their bilingual students to engage in authentic communication situations. Accordingly, the more positive their attitude towards bilingualism was, the more they encouraged bilingual students to develop their oral skills. Finally, special emphasis was placed by the teachers on the insufficient training they received regarding bilingualism, which is considered one of the primary factors causing difficulties and barriers.